CELEX: C2004/094/49
Language: el
Date: 2004-04-17 00:00:00
Title: Υπόθεση C-71/04: Αίτηση για την έκδοση προδικαστικής αποφάσεως που υπέβαλε το Tribunal Supremo — Sala de lo Contencioso-Administrativo (Ισπανία) με απόφαση της 22ας Δεκεμβρίου 2003, η οποία διορθώθηκε μεταγενέστερα με διάταξη της 22ας Ιανουαρίου 2004, στην υπόθεση Administración del Estado κατά Xunta de Galicia

17.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 94/23
            
         Αίτηση για την έκδοση προδικαστικής αποφάσεως που υπέβαλε το Tribunal Supremo — Sala de lo Contencioso-Administrativo (Ισπανία) με απόφαση της 22ας Δεκεμβρίου 2003, η οποία διορθώθηκε μεταγενέστερα με διάταξη της 22ας Ιανουαρίου 2004, στην υπόθεση Administración del Estado κατά Xunta de Galicia
   (Υπόθεση C-71/04)
   (2004/C 94/49)
   Με απόφαση της 22ας Δεκεμβρίου 2003, η οποία διορθώθηκε μεταγενέστερα με διάταξη της 22ας Ιανουαρίου 2004 και περιήλθε στη Γραμματεία του Δικαστηρίου των Ευρωπαϊκών Κοινοτήτων στις 16 Φεβρουαρίου 2004, το Tribunal Supremo — Sala de lo Contencioso-Administrativo στο πλαίσιο της διαφοράς μεταξύ Administración del Estado και Xunta de Galicia που εκκρεμεί ενώπιόν του, ζητεί από το Δικαστήριο την έκδοση προδικαστικής αποφάσεως επί του εξής ερωτήματος:
   Έχουν τα άρθρα 87 (πρώην 92), παράγραφοι 1 και 3, στοιχεία γ' και δ', και 88 (πρώην 93), παράγραφος 3, της Συνθήκης ΕΚ, σε συνδυασμό με την οδηγία 90/684/ΕΟΚ (1) του Συμβουλίου, της 21ης Δεκεμβρίου 1990, σχετικά με τις ενισχύσεις στις ναυπηγικές εργασίες, την έννοια ότι επιτρέπεται η θέσπιση, χωρίς προηγούμενη γνωστοποίηση στην Ευρωπαϊκή Επιτροπή, εθνικής ρυθμίσεως —όπως αυτή του διατάγματος 217/1994, της 23ης Ιουνίου 1994, της Junta de Galicia— η οποία καθιερώνει «νέο καθεστώς ενισχύσεων» για συγκεκριμένο τομέα των ναυπηγικών εργασιών και της μετατροπής πλοίων, και μάλιστα αυτόν ακριβώς τον τομέα που, λόγω της ολικής χωρητικότητας, της ισχύος και άλλων χαρακτηριστικών των πλοίων που περιλαμβάνει, δεν εμπίπτει στο πεδίο εφαρμογής της προμνημονευθείσας οδηγίας 90/684;
   
      (1)  ΕΕ L 380 της 31.12.1990, σ. 27.